Cofnodion Cyfarfod CCG .11.23

**Neuadd Cymuned Glantwymyn**

Mynegwyd cydymdeimlad dwys â Glyn Jones ar ôl colli ei nain yn ddiweddar a Paul Hughes ar ôl colli ei fodryb, Mrs. Rhian Hughes

**19:573: Presennol**: Iwan Jones (Cadeirydd), Elwyn Vaughan, Aled Griffiths, Gareth Wyn Jones, Bedwyr Fychan, Huw Williams Deryck Lewis, Rhodri Wigley, Paul Hughes, Sandra Evans (Clerc)

**19:574:** **Ymddiheuriadau**: Dafydd Evans, William Owen, Glyn Jones, Gwenfair Rhys-Davies, Gwen Lloyd

**19:575:** **Datganiadau o ddiddordeb**: Dim

**19:576:** **Cyflwyno a derbyn cofnodion CCG Tachwedd** **2023**

**19:577:1:** Mae angen cywiro Cyngor Cymuned ‘Mawddach’ i ‘Fawddwy’ (19:562), Mr. Rhys i Rees, Mr Thomas i Tomos.

Cynigiwyd bod y cofnodion yn gywir gan Rhodri Wigley fel arall ac fe’i heiliwyd gan Deryck Lewis.

**19:578: Materion yn codi o’r cofnodion.**

**19:579: Adroddiad y Clerc**

**19:579:1:** Powys piau’r goeden dderw yn Llanwrin ger y lloches bysus. Cysylltir a gofyn am gael ei thocio.

**19:579:2:** Cynhaliwyd cyflwyniad i’r cyhoedd am ddifibrilwyr a CPR gan Mr. Thomos Hughes (GIG) yn Neuadd Cymuned Glantwymyn 30.10.23. Bydd gwybodaeth bellach yn cael eu rhannu**.**

**19:579:3:** Cafwyd noson yn rhoi trefn ar y Filing Cabinet. Yn bresennol oedd y Cynghorwyr Gwenfair Rhys-Davies, Gwen Lloyd, Paul Hughes, Aled Griffiths, Bedwyr Fychan, Rhodri Wigley, Iwan Jones a Sandra Evans (Clerc)

**19:580:** Cynllunio; 23/1727/ELE Rhiwgriafol, Tal-y-wern SY208NY Applications made under Section 37 of the Electricity Act 1989: - Overhead Lines (Exemption)(England and Wales) Regulation 2009 to increase number of conductors from two to three and alteration to relocate from existing location. Nodwyd bod deddf gwlad yn caniatáu datblygiad o’r fath. Cefnogwyd y cais a’r arallgyfeirio a ddaw yn ei sgil. Cynigiwyd y dylid cefnogi’r cais gan Bedwyr Fychan a’i fe’i heiliwyd gan Rhodri Wigley a phawb yn unfrydol.

**19:581: Asesiadau Risg** Cynigiwyd rhywfaint o welliannau ond penderfynwyd gohirio’r drafodaeth tan y cyfarfod nesaf. Holir Un Llais Cymru am wybodaeth bellach.

**19:582: Awdit 22-23** Cafodd y cyfrifon blynyddol a’r sylwadau eu cymeradwyo gan y Cyngor. Mynegwyd diolch i Mrs. Eirlys Pugh am ei gwaith trylwyr a buddiol wrth gyflawni’r archwilydd mewnol.

**19:583: Materion Ariannol ac eitemau i’w talu:**

• Cyflog y Clerc mis 7 (Tachwedd) £383.00

• Neuadd Glantwymyn Llogi ystafell Medi 22-Awst23 £110.00

Neuadd Cymuned Glantwymyn -Cyfraniad blynyddol gan Gyngor Sir Powys drwy law’r praesept £1500.00

• Costau’r clerc £112.98 (inc)

**19:584:** Polisi mynwentydd - Nodwyd bod map a chofnod o blotiau claddu a brynwyd eisoes ym mynwent Darowen gan y Cyngor.

**19:5:85:** Adroddiadau’r Cynghorwyr

**19:5:85:1: Elwyn Vaughan- Cynghorydd Sir**

* Bydd yr iard halen yn Llanbrynmair yn cau a bydd popeth yn cael ei ganoli yn Llanidloes,
* 12.5 miliwn bydd cyllideb Cyngor Sir Powys ac ni ddisgwylir gweld cynnydd pellach dros y ddwy flynedd nesaf.
* Bydd caniatâd cynllunio’n mynd drwy yn fuan am y datblygiad yng Nghanolfan Glantwymyn
* Cynhelir ymgynghoriad statudol ar gais Ysgol Hyddgen. Rhaid ceisio sicrhau buddsoddiad yn y pethau hyn.
* Ni ddisgwylir cynnydd ar y llwybr ochr y ffordd yng Nghomins am ddwy i dair blynedd eto achos diffyg pres.

**19:5:85:2: Gareth Wyn Jones** Fforwm y Cleifion – Cynhaliwyd cyfarfod yn ddiweddar. Nodwyd bydd y feddygfa’n derbyn pobl i’w hyfforddi. Mae Cyngor Canolbarth Cymru (Cyngor ar Bopeth gynt) yn cynnig cymorth a chyngor o bob math.

**19:586: Ffyrdd a Phontydd**

* Biniau halen £250 yr un gan gynnwys halen – Archebir 3 bin i ardal Darowen o ganlyniad i natur beryg ac erchydus ffyrdd yr ardal honno adeg rhew ac eira. Gofynnir eto am halen i’r ardal i gyd.
* Polisi halen – Gofynnir am gopi o bolisi Powys gan gynnwys darpariaeth ar gyfer ffyrdd y bydd bysus ysgol yn eu defnyddio

**19:587: Unrhyw Fater Arall**

Cynigiwyd y dylid cefnogi ymgyrch sydd ar y gweill gan y Cynghorydd Sir, Elwyn Vaughan i geisio adfer tref Machynlleth. Nodwyd bod cyflwr cyffredinol y dref yn dirywio gyda fandaliaeth, diffyg tai bach, a chwyn yn mynd yn rhemp.

Daeth y cyfarfod i ben am 9.47.

Cynhelir y cyfarfod nesaf 12.12.23

Ymddiriedolaeth y Melinau Gwynt 28.9.23

* Nid oes unrhyw ddiweddariad wedi cyrrraedd gan edf o hyd er holi helaeth.
* Trafodir cais am arian i Dymhorau Dyfi ymhellach yn y cyfarfod nesaf.
* Penderfynwyd cyfrannu £250 at ddillad i CFfI Bro Ddyfi
* Penderfynwyd rhoi £300.00 tuag at gynnal mynwent Capel Sama.